Държавен вестник, бр. 4, 2015 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  4
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ОКОЛНАТА СРЕДА И ВОДИТЕ
МЕМОРАНДУМ  
ЗА РАЗБИРАТЕЛСТВО
между правителството на Република България 
и правителството на Република Азербайджан 
за сътрудничество в областта на опазването 
на околната среда 
(Утвърден с Решение № 806 от 4 декември 
2014 г. на Министерския съвет. В сила от 
11 декември 2014 г.)
Правителството на Република България и 
правителството на Република Азербайджан, 
оттук нататък наричани „Страните“, 
с оглед подобряването на взаимните 
усилия и развитието на сътрудничеството 
в област­та на предотвратяването на еко-
логичното замърсяване и опазването на 
околната среда, 
отчитайки важността на задълбочаването 
на двустранното сътрудничество в областта 
на опазването на околната среда с цел по-
стигане на ангажиментите, произтичащи от 
международните споразумения, по които и 
двете държави са страни,
съгласно Декларацията от Рио за околна 
среда и развитие, приета в Рио де Жанейро 
на 14 юни 1992 г., и вземайки предвид Кон-
венцията за достъп до информация, участие 
на обществеността в процеса на вземане на 
решения и достъпа до правосъдие по въпроси 
на околната среда, подписана в Орхус, Дания, 
на 25 юни 1998 г., Декларацията на Обеди-
нените нации на Хилядолетието, подписана 
на 8 септември 2000 г., и Декларацията от 
Йоханесбург за устойчиво развитие и Плана 
за действие, приети в Йоханесбург на 4 сеп-
тември 2002 г., заключителния документ от 
Rio+20 „Бъдещето, което искаме“, приет в 
Рио де Жанейро на 22 юни 2012 г.,
Се споразумяха за следното:
Член 1
Компетентните органи, отговорни за из-
пълнението на този Меморандум за разби-
рателство, са:
за правителството на Република Бълга-
рия – Министерството на околната среда и 
водите на Република България;
за правителството на Република Азербай-
джан – Министерството на екологията и при-
родните ресурси на Република Азербайджан.
Член 2
Страните ще развиват и разширяват вза-
имното сътрудничество в областта на опазва-
нето на околната среда и предотвратяването 
на екологичното замърсяване в интерес на 
двете държави и ще насърчават по-нататъш-
ното развитие на икономическите, научните и 
техническите връзки, за да намират решения 
за глобалните и регионалните проблеми чрез 
съвместни усилия.
Член 3
Сътрудничеството между Страните в об-
ластта на опазването на околната среда об-
хваща следните области в рамките на техните 
компетенции и съгласно националните им 
законодателства и международни задължения:
а) опазване на биологичното разнообразие; 
обмяна на опит и добри практики за изработ-
ване на стратегически планове за опазване на 
биоразнообразието; управление на защитени 
територии, тяхното устойчиво използване и 
дейности в тях;
б) оценка на въздействието върху околната 
среда; 
в) глобално изменение на климата и хи-
дрометеорология;
г) опазване на озоновия слой;
д) опазване на екологичното състояние на 
почвите и прилагане на опита в областта на 
органичното земеделие;
е) трансгранично замърсяване на водите 
и въздуха;
ж) управление на отпадъците; 
з) опазване на водите от замърсяване и 
управление на водните ресурси.
Страните също могат да се споразумеят за 
други области на сътрудничество. 
Член 4
Сътрудничеството в областта на опазването 
на околната среда се изпълнява по взаимно 
съгласие на Страните в следните форми:
а) съвместни научно-технически изследва-
ния и програми;
б) разработване на проекти за сътрудни-
чество; 
в) обмен на информация и документи за 
най-добрите практики и научноизследовател-
ски дейности;
г) обмен на най-добрите налични еколо-
гични технологии; 
д) обмен на експерти;
ОФИЦИАЛЕН РАЗДЕЛ